‘La tumba de las luciérnagas’ retrata l'horror de la II Guerra Mundial al Japó de la mà d’Studio Ghibli este diumenge en el Mario Monreal
18 de gener 2022

Este diumenge, 23 de gener, a les 19.00 hores el Centre Cultural Mario Monreal de Sagunt (carrer Roma, 9) albergarà la projecció de la pel·lícula d'animació japonesa _La tumba de las luciérnagas_, un film de la famosa productora Studio Ghibli dirigit per Isao Takahata.

_La tumba de las luciérnagas_ està basada en la novel·la homònima d’Akiyuki Nosaka, publicada en 1967, i que conté tints autobiogràfics del mateix autor. Este drama de 93 minuts de metratge s'ambienta al Japó de la Segona Guerra Mundial (1939-1945), on Seita i Setsuko són fills d'un oficial de la marina japonesa que viuen a Kobe. Un dia, durant un bombardeig, no aconseguixen arribar a temps al búnquer on la seua mare els espera. Quan després la busquen, la troben malferida a l'escola, que ha sigut convertida en un hospital d'urgència.

A pesar que es tracta d'una pel·lícula d'animació, s'advertix que no està recomanada per a menors de 12 anys, ja que es dirigix a un públic més madur. L'entrada per al visionat de la projecció serà gratuïta.

La projecció d'este film forma part de la programació organitzada per la Regidoria de Cultura de l'Ajuntament de Sagunt i s'emmarca dins del Cicle de Cinema d'Animació del mateix departament.

Durant l'exhibició del metratge es contemplaran per part de l'organització totes les mesures de seguretat estipulades per les autoritats sanitàries i estes mateixes precaucions seran d'obligatori compliment per al públic assistent.

![](/media/zslpoht3/c_tumba.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/la-tumba-de-las-luciernagas-retrata-l-horror-de-la-ii-guerra-mundial-al-japo-de-la-ma-d-studio-ghibli-este-diumenge-en-el-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/la-tumba-de-las-luciernagas-retrata-l-horror-de-la-ii-guerra-mundial-al-japo-de-la-ma-d-studio-ghibli-este-diumenge-en-el-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-tumba-de-las-luciernagas-retrata-l-horror-de-la-ii-guerra-mundial-al-japo-de-la-ma-d-studio-ghibli-este-diumenge-en-el-mario-monreal/ "Linked In")
*   [](mailto:?body=https://aytosagunto.es/va/actualitat/la-tumba-de-las-luciernagas-retrata-l-horror-de-la-ii-guerra-mundial-al-japo-de-la-ma-d-studio-ghibli-este-diumenge-en-el-mario-monreal/)